Автобиография

**Лична информация:**

Имена: Велислав Андонов Андонов

Адрес: гр. Ямбол, област Ямбол, Република България

Дата на раждане: 07.06.1999 г.

Националност: българин

Други: Предпочитам котки пред кучета.

**Образование:**

Притежавам Средно образование, като съм завършил Професионална Гимназия по Икономика „Георги Стойков Раковски“ в град Ямбол със специалност „Икономическа Информатика“. В момента се боря за бакалавърска степен на образование в Пловдивски Университет „Паисий Хилендарски“ в специалност „Софтуерно Инженерство“, като в момента съм 4-ти курс и се надявам успешно да се дипломирам.

**Трудов стаж и Умения:**

От 13.01.2020 г. до момента работя като Разработчик(Developer) в компанията „РЕПУЛС“ ЕООД, занимаваща се с разработка на видео игри.

Имам година и половина опит с гейм енджина Unreal Engine 4 (използвайки Blueprint Visual Scripting), като съм се занимавал с Изкуствен интелект, Animation State Machines, разработката, подобряването, тестването и оптимизирането на различни системи, чрез използването на инструментите, предоставени от самия енджин.

Най-голям опит имам с програмните езици Java, C# и C++, като имам и малко познания за Python и JavaScript.

**Хобита и Интереси:**

В свободното си време главно лежа, гледам произволни клипове в YouTube или „Правя проучване на конкуренцията на РЕПУЛС“ (Играя видео игри) и понякога пиша код. Дали ще тествам лични идеи в Unreal Engine 4 или ще разработя някое дребно приложение на Java или C#. Но ако имам някоя идея за мини приложение или за game-mechanic, аз трябва да я реализирам. Случвало ми се е да се събуждам в 3 през нощта и да отворя лаптопа за да пиша код, защото знам ако поне не реализирам частично в момента хрумналата ми идея, аз няма да се върна в сладкия свят на сънищата. Единственото ми приложение, което не е било създадено за лично практикуване или по принуда от Университета или от Работното място е приложение за изчисляване на заплата, разработено специално за скъпата ми майка, тъй като тя желае да знае колко пари ще получи, като приложението работи с относителна точност(Все пак не мога да проверя с каква формула и изчисляват заплатата, или поне за сега не мога).

Главният ми интерес, не много изненадващо, е разработката на видео игри, тъй като това запали искрата за моя интерес и желание за реализация в IT индустрията, но последно време се запали нов мой интерес към Самообучаващия се Изкуствен интелект.