Мотивационно Писмо

Уважаеми г-н. Петров,

Аз съм Велислав Андонов и с това писмо искам да изява моето желание да участвам в конкурса Moonshot. Причината за моето желание да участвам в този конкурс(освен пистолета опрян до главата ми) е знанията, които ще получа за по-успешно реализиране в IT индустрията, както и подобряването на моите способности, особено уменията за отборна работа и добра комуникация. Като смятам, че благодарение на пандемията, тези умения са останали на същото или дори паднали на по-ниско ниво.

Интересът ми към IT индустрията бива запален в 5-ти клас, докато играех видео игри. Тогава ми дойде идеята „Защо аз не създам игра?“ и от този момент нататък бях решен да работя в бъдеще като Програмист. Но започнах да изучавам програмиране чак в Средното си образование в 9-ти клас, тъй като смятах че учител ще успее да изгради добра основа от познания към писането на код. Страхувах се, че писането на код може да ме откаже от мечтата ми да разработвам игри, но за щастие изпитвах голямо удоволствие. След записването ми в Пловдивския Университет и разширяването на моите знания, видях колко обширна е IT индустрията, а не включва само писането на код, както си мислех като малък. Поради това, се чувствах изгубен, не знаех към какво да се фокусирам. Идеята за разработка на видео игри почти се беше изпарила от съзнанието ми, но дойде втори курс и избора на Избираеми дисциплини и една от тях веднага ми хвана окото – „Разработка на игри с C++ в Unreal Engine 4“. Реших да запиша нея, за да мога да разбера как се случват нещата във Video Game индустрията. Нещата ми се сториха много интересни и за крайна оценка се наложи да разработя проект. Имах големи идеи, които не изненадващо не успях да реализирам, поради ограничено време и знания. Но въпреки това, моят проект успя да впечатли лектора и той ме нае на работа. Аз успях да осъществя мечтата си от 5-ти клас, да разработвам видео игри и то много по-рано от моите очаквания. Съжалявам че трябваше да преминете през моето не толкова епично backstory, но мисля че беше необходимо за да обясня като какъв искам да се реализирам в IT индустрията. След достигането на една цел, следва пътешествието към следващата по-грандиозна цел. Да създам собствена компания за разработка на видео игри, която да седи рамо до рамо с гигантите като EA, Sony, Blizzard, Nintendo и други. Шансът мечтата ми да стане реалност е микроскопичен, но човек живее един живот. Защо да го прекарам в скучен застой, като мога да стигна звездите.

От горния параграф мисля че стана ясно какво най-много бих искал да работя в индустрията. Най-голямо желание имам към разработката на софтуер, следвано от QA и поддръжка. Най-малко желание имам към позиции при които се налага да комуникирам с клиенти, тъй като съм интровертен и комуникационните ми умения са ограничени. Затова се надявам участието ми в този конкурс, където съм принуден да работя в отбор, да ми помогне да поема стъпки към преодоляването на своите слабости.

Благодаря че отделихте време да прочетете моето писмо, отново се извинявам за твърде дългия втори параграф и много се надявам да бъда приет в конкурса.