Мотивационно писмо

Както заглавието предполага това е мотивационно писмо и в първия параграф трябва да обясня желанието си за участие. Предполагам че в този конкурс освен нови знания, ще получа и допълнително опит за работата в екип и разбера тънкостите на правилната комуникация.

Още от малък проявявам интерес към компютрите и най-вече хардуера. Може да си представите каква трагедия е било за моите родители да се приберат от работа и да намерят семейният компютър разглобен на пода и мен с отвертка в ръка панически опитвайки се да го сглобя преди да се приберат. Никога не съм си представял че този мой интерес ще може да се превърне в професия докато не разбрах за IT индустрията и реших че искам да се развивам в тази посока. По-късно в училище възприех грешната представа че всичко е писане код, много код и отново код. Но това се промени след като бях част от Zara Code Week където се запознах с интересния и невероятен свят на QA. Беше нещо коренно различно от изучаваното в училище и вместо да създаваме програма се опитвахме да я счупим, открием някоя грешка и впоследствие подобрим.

Но след записването ми в университет намерих занимаването с дизайн и front end за доста приятно. Пряко свързано е с хобито ми по фотография и 3D modelling и смятам че се допълват взаимно. Влече ме създаването на специални ефекти за филми и това е посоката към която съм поел за момента. Като мечта бих желал да работя върху някои от моите любими филми или дори да снимам свой собствен. Нямам особено желание за развитие в сферите на IT индустрията където е само “писане на код и много код”.

Надявам се това мотивационно писмо да бъде достатъчно да Ви убеди че съм достоен участник в конкурса. И сега ще бъда напълно откровен – някак си грозно стои последния параграф само с едно изречение, затова добавям тези random thoughts за да има по красив и завършен вид.

**Йордан Данчев**