Мотивационно писмо

за участие в конкурса на Moonshot

Здравейте,

Казвам се Петър Узунов, на 22 години, и с това писмо желая да участвам в конкурса на Moonshot. Смятам, че той ще допринесе към опита ми в IT индустрията и ще ми даде ценни знания за динамиката в тази сфера. Също така съм силно мотивиран да се съзтезавам и бих искал да имам възможността да покажа своите умения и да ги сравня с други участници именно в този конкурс.

Интересът ми към информационните технологии се прояви в първите години на гимназиалното ми обучение, когато започнах изучаването на основите на програмирането. Желанието ми да се развивам в тази насока също се появи не по-късно, както и хобито ми да пиша различни малки програми на C/C++. Въпреки сегашните си знания в тази насока, участието ми в този конкурс би било от голяма полза за развитието ми като бъдещ софтуерен разработчик и смятам, че това не е възможност за изпускане.

IT сферата за мен все още е нова и не напълно разкрита територия, затова и представата ми за това какво точно искам да правя е донякъде ограничена. За момента бих искал да се занимавам с разработване на софтуер, но не бих имал и нищо против да придобия опит в неща като QA или поддръжка. Според мен важното е да намеря мястото си там, където уменията ми могат да бъдат адекватно оценени и, естествено, работата да носи удовлетворение за всички страни.

Благодаря ви за времето, отделено за това писмо, и се надявам да бъда приет в конкурса на Moonshot.