ТЕСТОВ ПЛАН

# GLASUVANE.BG

# Complete Chaos

V1.0

**Въведение**

Проектът е онлайн уебсайт, чиято цел е предоставянето на възможност за онлайн гласуване, което да помогне за по-лесното гласуване на всички граждани и по-сигурното съхранение на подадените гласове, с което да се възпрепятства злонамерената манипулация на гласове.

## **Цели:**

## Сигурност на системата срещу изтичане на данни

## Защита срещу гласуване от чуждо име

## Работещи функционалности: Логин, Гласуване, Докладване на проблеми, News Feed, преглед на статистика на изборите

1. **Компоненти**

* Логин
* Гласуване
* Докладване на проблеми
* News Feed
* Статистика на изборите

## Оценка на риска

| **#** | **Риск** | **Impact** | **Предизвиква се от** | **Как може да се справим с него** |
| --- | --- | --- | --- | --- |
| 1 | Изтичане на данни | Висок | Злонамерено извличане и публикуване на информация от база данни | Тестване на достъпа до базата данни по множество начини |
| 2 | Гласуване от чуждо име | Висок | Влизане и гласуване с чужд профил | Тестване за коректното функциониране на двуфакторната автентикация |
| 3 | Гласуване повече от един път | Висок | Некоректно съхранение на данни в базата данни или проблеми при достъпа | Тестване за правилното съхранение на данни в базата данни и достъпа до съответните данни |
| 4 | Грешна статистика на изборите | Висок | Некоректно съхранение на данни в базата данни | Тестване за консистентност на данните и правилното им актуализиране |
| 5 | Невъзможност за представяне на статистика на изборите | Среден | Некоректно съхранение на данни в базата данни или проблем при извличането на данни | Тестване за коректното съхранение на данни и възможността за достъп до тях |
| 6 | Неработеща функция - докладване на проблеми | Среден | Проблеми в кода | Тестване за правилното изпращане на доклад |
| 7 | Липса на новини за News Feed | Нисък | Проблеми с връзката с източника на новини | Тестване на връзката с източника на новини |

1. **Тестови сценарии**

| Логин | |
| --- | --- |
| 1 | Не логнат потребител вижда екрана за логин с полета за: ЕГН, номер на лична карта, телефонен номер с бутон **изпрати** до него, поле за код за потвърждение и бутон за вход |
| 2 | При въвеждане на телефонен номер и натискане на бутона **изпрати** се изпраща код за потвърждение на въведения телефонен номер |
| 3 | При въвеждане на невалидно ЕГН или номер на лична карта и натискане на бутона за вход се извежда съобщение за невалидни лични данни |
| 4 | При въвеждане на грешен код за потвърждение се извежда съобщение за некоректен код за потвърждение |
| 5 | Успешно влизане при натискане на бутона за вход след въвеждане на коректни: ЕГН, номер на лична карта, телефон, код за потвърждение |
| Гласуване | |
| 1 | При натискане на бутона за гласуване се появява екрана за гласуване с три списъчни кутии за избор на град, позиция и кандидата заедно с бутон за потвърждение |
| 2 | При натискане на бутона за потвърждение без избиране на елементи в някоя от кутиите се появява съобщение за грешка |
| 3 | При избор на град се променя съдържанието на останалите кутии в зависимост от наличните кандидати за съответния град |
| 4 | При избор на позиция се актуализира съдържанието в кутията с кандидати |
| 5 | При натискане на бутона за потвърждение след избиране на елемент във всяка кутия се появява прозорец за потвърждение където трябва да се въведе номер на лична карта и се изпраща код за потвърждение на телефонния номер ползван при логване |
| 6 | При некоректно въведени данни в новия прозорец за потвърждение и натискане на бутона се изписва съобщение за грешка индикиращо некоректно въведените данни |
| 7 | При правилно въведени данни в новия прозорец за потвърждение и натискане на бутона се изписва съобщение за успешно гласуване |
| Докладване на проблеми | |
| 1 | При натискане на бутона за докладване на проблеми от не логнат потребител се появява прозорец за изпращане на доклад |
| 2 | При опит за изпращане на празен доклад се появява съобщение за празен доклад и не се изпраща доклада |
| 3 | При наличието на непопълнено поле при натискане на бутона за изпращане се появява съобщение индикиращо непопълненото поле |
| 4 | При попълване на всички полета и натискане на бутона за изпращане се появява съобщение за успешно изпращане |
| News Feed | |
| 1 | При натискане на бутон **новини** от не логнат потребител се отваря страницата с новини |
| 2 | При натискане на новина от списък с новини нейното съдържание се зарежда в главния прозорец |
| Статистика на изборите | |
| 1 | При натискане на бутон за статистика на изборите от не логнат потребител се отваря страница със списък от кандидатите и текущия им брой гласове |